9. การจัดการ

1. โครงสร้างการจัดการ

1.1 คณะกรรมการบริษัทฯ

ตามข้อบังคับของบริษัทฯ ระบุว่า คณะกรรมการประกอบด้วยกรรมการจำนวนไม่น้อยกว่า 5 คน
และไม่มากกว่า 11 คน โดยมีกรรมการที่มีความเป็นอิสระไม่น้อยกว่า 3 คน
ซึ่งในการดำเนินกิจการ กรรมการต้องปฏิบัติหน้าที่ให้เป็นไปตามกฎหมาย วัตถุประสงค์
และข้อบังคับของบริษัทฯ ตลอดจนมติที่ประชุมผู้ถือหุ้นด้วยความซื่อสัตย์ สุจริต
และระมัดระวังรักษาผลประโยชน์ของบริษัทฯ และมอบหมายให้ผู้บริหารบริษัทฯ
ปฏิบัติงานแทนตามอำนาจอนุมัติ เช่น กรรมการผู้จัดการใหญ่ /
ผู้จัดการใหญ่มีอำนาจจัดสรรและสั่งจ่ายงบประมาณประจำปี
การจ่ายเงินเพื่อกิจการของบริษัทฯตามสัญญาหรือข้อผูกพันใดๆ ซึ่งได้รับอนุมัติจากผู้มีอำนาจ
มีอำนาจหน้าที่บริหารงานบุคคล การจัดหาและจำหน่ายผลิตภัณฑ์ปิโตรเลียม เป็นต้น

บริษัทฯ ได้กำหนดนิยามของคำว่า “กรรมการอิสระ” ดังนี้

  1. กรรมการอิสระต้องถือหุ้นไม่เกิน 5 % ของจำนวนหุ้นที่มีสิทธิออกเสียงทั้งหมด ในบริษัท
  บริษัทในเครือ

  บริษัทร่วม บริษัทย่อย หรือบุคคลที่อาจมีความขัดแย้ง

  2.กรรมการอิสระต้องไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ ผู้ให้บริการด้านวิชาชีพแก่บริษัท เช่น ผู้สอบบัญชี
  ทนายความหรือเป็นผู้มีอำนาจควบคุมของบริษัท หรือบริษัทในเครือ บริษัทร่วม บริษัทย่อย
  หรือเป็นบุคคลที่อาจมีความขัดแย้ง
  โดยต้องไม่มีผลประโยชน์หรือส่วนได้เสียในลักษณะดังกล่าวมาแล้วเป็นเวลาไม่น้อยกว่า 1 ปี

  3.กรรมการอิสระต้องไม่มีความสัมพันธ์ทางธุรกิจ ไม่มีผลประโยชน์หรือส่วนได้เสีย
  ไม่ว่าทางตรงหรือทางอ้อม ทั้งในด้านการเงินและการบริหารงาน ซึ่งรวมถึงไม่เป็นลูกค้า
  ผู้จัดหาวัตถุดิบ เจ้าหนี้/ลูกหนี้การค้า เจ้าหนี้/ลูกหนี้เงินให้กู้ยืม ของบริษัท บริษัทในเครือ
  บริษัทร่วม บริษัทย่อย หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

  4. กรรมการอิสระต้องไม่เป็นญาติสนิทกับ ผู้บริหาร ผู้ถือหุ้นรายใหญ่ของบริษัท บริษัทในเครือ
  บริษัทร่วม บริษัทย่อย หรือบุคคลที่อาจมีความขัดแย้ง
  และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการ ผู้ถือหุ้นรายใหญ่

  คณะกรรมการบริษัทฯ มีจำนวน 10 ท่าน ดังนี้

  ------- ---------------------------------- --------------------------------
  รายชื่อ                                      ตำแหน่ง

  1.      พลเอกธวัช เกษร์อังกูร                  ประธานกรรมการ (กรรมการอิสระ)

  2.      นายชัยอนันต์ สมุทวณิช                   รองประธานกรรมการ (กรรมการอิสระ)

  3.      นายวิรัตน์ เอี่ยมเอื้อยุทธ                 กรรมการอิสระ

  4.      นายนิพนธ์ สุรพงษ์รักเจริญ                กรรมการอิสระ

  5.      นายอนุสรณ์ ธรรมใจ                    กรรมการอิสระ

  6.      นายทรงภพ พลจันทร์                    กรรมการ

  7.      นางสาวจุฬารัตน์ สุธีธร                  กรรมการ

  8.      นายอภิสิทธิ์ รุจิเกียรติกำจร               กรรมการ

  9.      นายสายัณห์ สตางค์มงคล                 กรรมการ

  10.     นายพิชัย ชุณหวชิร                      กรรมการ
  ------- ---------------------------------- --------------------------------

  หมายเหตุ : เป็นกรรมการผู้มีอำนาจในการลงนามทุกท่าน
  โดยกรรมการคนหนึ่งคนใดลงลายมือชื่อร่วมกับ
  ประธานกรรมการ หรือกรรมการผู้จัดการใหญ่/ผู้จัดการใหญ่รวมเป็นสองคน
  และประทับตราสำคัญของบริษัท

  ขอบเขต อำนาจ หน้าที่ของคณะกรรมการบริษัทฯ ประกอบด้วย

(1) กรรมการประกอบด้วยผู้มีความรู้ ความสามารถ
    และประสบการณ์ที่จะเป็นประโยชน์ต่อการดำเนินธุรกิจ มีความสนใจในกิจการของบริษัทฯ
    ที่ตนเองเป็นกรรมการ มีความตั้งใจและมีจริยธรรม (Honesty and Integrity)
    ในการดำเนินธุรกิจ

(2) กรรมการมีความรับผิดชอบในการปฏิบัติหน้าที่ให้เป็นไปตามกฎหมาย
    วัตถุประสงค์และข้อบังคับของบริษัทฯ ตลอดจนมติที่ประชมผู้ถือหุ้นด้วยความซื่อสัตย์ สุจริต
    และระมัดระวังรักษาผลประโยชน์ของบริษัทฯ และมีความรับผิดชอบต่อผู้ถือหุ้นโดยสม่ำเสมอ
    (Accountability to Shareholders)

(3) กรรมการมีหน้าที่กำหนดนโยบายและทิศทางการดำเนินงานของบริษัทฯ (Direct)
    และกำกับควบคุมดูแล (Monitor and Supervise)
    ให้ฝ่ายจัดการดำเนินการให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
    เพื่อเพิ่มมูลค่าทางเศรษฐกิจสูงสุดให้แก่กิจการและความมั่งคั่งสูงสุดให้แก่ผู้ถือหุ้น (Maximize
    Value and Shareholders’ Wealth)

(4) คณะกรรมการมีการติดตามการดำเนินกิจการของบริษัทฯตลอดเวลา
    และตระหนักถึงการปฏิบัติตามกฎหมายและข้อกำหนดในสัญญาที่เกี่ยวข้องของบริษัทฯ
    และได้ให้ฝ่ายจัดการบอกกล่าวเรื่องที่สำคัญของบริษัทฯ
    เพื่อให้การดำเนินกิจการของบริษัทฯเป็นไปอย่างมีประสิทธิผล

(5) คณะกรรมการได้ดำเนินการให้บริษัทจดทะเบียนมีระบบการควบคุมภายใน (Internal
    Control) และการตรวจสอบภายใน (Internal Audit) ที่มีประสิทธิผล

(6) กรรมการที่เป็นอิสระและกรรมการจากภายนอกอื่นมีความพร้อมที่จะใช้ดุลยพินิจของตนอย่างเป็นอิสระในการพิจารณากำหนดกลยุทธ
    การบริหารงาน การใช้ทรัพยากร การแต่งตั้งกรรมการ
    และการกำหนดมาตรฐานการดำเนินกิจการ
    ตลอดจนพร้อมที่จะคัดค้านการกระทำของกรรมการอื่นๆ
    หรือฝ่ายจัดการในกรณีที่มีความเห็นขัดแย้งในเรื่องที่มีผลกระทบต่อความเท่าเทียมกันของผู้ถือหุ้นทุกราย

(7) ในกรณีที่จำเป็นคณะกรรมการสามารถแสวงหาความเห็นทางวิชาชีพจากที่ปรึกษาภายนอกเกี่ยวกับการดำเนินกิจการด้วยค่าใช้จ่ายของบริษัทฯ

(8) คณะกรรมการได้จัดให้มีเลขานุการบริษัทฯ (Company Secretary)
    เพื่อช่วยดูแลกิจกรรมต่างๆ ของคณะกรรมการ
    และช่วยให้คณะกรรมการและบริษัทฯปฏิบัติให้เป็นไปตามกฎหมายและระเบียบที่เกี่ยวข้องต่างๆ

(9) คณะกรรมการได้จัดให้มีบทบัญญัติเกี่ยวกับจรรยาบรรณทางธุรกิจ (Code of Corporate
    Conduct) จริยธรรมทางธุรกิจ จริยธรรมของกรรมการ ผู้บริหารและพนักงาน (Code of
    Ethics) เพื่อเป็นแนวทางปฏิบัติภายในองค์กร

ในปี 2547 คณะกรรมการบริษัทฯ มีการประชุมตามวาระปกติจำนวน 12 ครั้ง และวาระพิเศษ
จำนวน 1 ครั้ง รวมทั้งสิ้น 13 ครั้ง ปกติการประชุมแต่ละครั้งใช้เวลาประมาณ 3 ชั่วโมง
โดยทั่วไปการประชุมจัดที่สำนักงานใหญ่ของบริษัทฯ และประชุมนอกสถานที่เป็นครั้งคราว
การเข้าร่วมประชุมของกรรมการแต่ละท่านสรุปได้ดังนี้

[TABLE]

หมายเหตุ : กรรมการในลำดับที่ 11 ได้พ้นตำแหน่งจากกรรมการบริษัทฯ แล้ว

ในปี 2547 คณะกรรมการบริษัทฯ
ได้จัดทำแบบประเมินผลการปฏิบัติงานตนเองของคณะกรรมการบริษัทฯ เป็นรายคณะต่อเนื่องจากปี
2546 กรรมการแต่ละท่านให้ความสนใจต่อการพัฒนาตนเอง เพื่อเพิ่มพูนความรู้
ทักษะและมาตรฐานการปฏิบัติหน้าที่ของกรรมการในการบริหารงานบริษัทฯ
ให้มีประสิทธิภาพและจรรยาบรรณ และในปี 2547 นี้
มีกรรมการเข้าอบรมหลักสูตรของสมาคมส่งเสริมสถาบันกรรมการบริษัทไทย (IOD) ในหลักสูตร
Directors Certification Program (DCP) จำนวน 2 ท่าน ได้แก่ นายทรงภพ
พลจันทร์และนายสายัณห์ สตางค์มงคล รวมทั้งสิ้นมีกรรมการที่เข้าอบรมหลักสูตรนี้ 4 ท่าน
(นายอนุสรณ์ ธรรมใจ และนายนิพนธ์ สุรพงษ์รักเจริญ เข้าอบรมใน ปี 2546)

สำหรับหลักสูตร Director Accreditation Program (DAP) นั้น
มีกรรมการเข้าอบรมในปีนี้จำนวน 5 ท่าน ได้แก่ พลเอกธวัช เกษร์อังกูร นายอนุสรณ์ ธรรมใจ
นายทรงภพ พลจันทร์ นายอภิสิทธิ์ รุจิเกียรติกำจร และนายสายัณห์ สตางค์มงคล ทั้งนี้ในปี 2548
บริษัทมีแผนสนับสนุนให้กรรมการบริษัทฯ ทุกท่าน ได้เข้าอบรมในหลักสูตร DCP และ DAP
เพื่อเป็นการเสริมสร้างพัฒนาความรู้และทักษะของการดำรงตำแหน่งกรรมการ

1.2 คณะอนุกรรมการ

คณะกรรมการได้จัดตั้งคณะอนุกรรมการเพื่อช่วยในการกำกับดูแลกิจการของบริษัทฯ ดังนี้

  1) คณะกรรมการตรวจสอบ

  คณะกรรมการตรวจสอบประกอบด้วยกรรมการอิสระไม่น้อยกว่า 3 คนและอย่างน้อย 1 ราย
  ต้องเป็นผู้ที่มีความรู้และประสบการณ์เพียงพอที่จะทำหน้าที่สอบทานความน่าเชื่อถือของงบการเงิน
  มีหน้าที่ความรับผิดชอบที่ได้รับมอบหมายจากคณะกรรมการบริษัทฯ
  เป็นลายลักษณ์อักษรไว้ในกฎบัตรคณะกรรมการตรวจสอบ
  โดยจัดให้มีการประชุมอย่างน้อยไตรมาสละ 1 ครั้ง คณะกรรมการตรวจสอบ มีรายชื่อดังนี้

  ------- ---------------------------------------- ------------------------
  รายชื่อ                                            ตำแหน่ง

  1.      นายอนุสรณ์ ธรรมใจ                          ประธานกรรมการ

  2.      นายวิรัตน์ เอี่ยมเอื้อยุทธ                       กรรมการ

  3.      นายนิพนธ์ สุรพงษ์รักเจริญ                      กรรมการ
  ------- ---------------------------------------- ------------------------

  * ในกรณีจำเป็นคณะกรรมการตรวจสอบสามารถขอคำปรึกษาจากที่ปรึกษาภายนอกที่เป็นอิสระได้
  โดยบริษัทฯ เป็นผู้ออกค่าใช้จ่าย

  ขอบเขต อำนาจ หน้าที่ของคณะกรรมการตรวจสอบ

(1) สอบทานให้บริษัทมีการรายงานทางการเงินตามมาตรฐานการบัญชีที่กำหนดโดยกฎหมายอย่างถูกต้องและเพียงพอ

(2) สอบทานให้บริษัทมีระบบการควบคุมภายใน (Internal Control) และการตรวจสอบภายใน
    (Internal Audit) ที่เหมาะสมและมีประสิทธิผล
    และสอบทานประสิทธิผลและความพอเพียงของกระบวนการบริหารความเสี่ยง

(3) สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

(4) พิจารณาการเปิดเผยข้อมูลของบริษัทในกรณีที่เกิดรายการที่เกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

(5) สอบทานและพิจารณาร่วมกับฝ่ายจัดการในเรื่องข้อบกพร่องสำคัญที่ตรวจพบ
    และการสนองตอบจากฝ่ายจัดการ

(6) มีอำนาจในการตรวจสอบและสอบสวนผู้ที่เกี่ยวข้อง
    ภายใต้ขอบเขตอำนาจหน้าที่ของคณะกรรมการตรวจสอบ
    และมีอำนาจในการว่าจ้างหรือนำเอาผู้เชี่ยวชาญเฉพาะด้านมาช่วยงานตรวจสอบและสอบสวน
    โดยปฏิบัติตามระเบียบของบริษัท

(7) จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวต้องลงนามโดยประธานคณะกรรมการตรวจสอบ

(8) พิจารณา คัดเลือก เสนอแต่งตั้งและเสนอค่าตอบแทนผู้สอบบัญชีของบริษัท

(9) พิจารณาขอบเขตการตรวจสอบและแผนการตรวจสอบของผู้สอบบัญชี
    และสำนักตรวจสอบภายในให้มีความสัมพันธ์และเกื้อกูลกัน
    และลดความซ้ำซ้อนในส่วนที่เกี่ยวกับการตรวจสอบด้านการเงิน

(10) ให้ความเห็นชอบกฎบัตร แผนงาน งบประมาณ และอัตรากำลังของสำนักตรวจสอบภายใน

(11) พิจารณาแต่งตั้ง โยกย้าย
     และประเมินผลการปฏิบัติงานประจำปีของผู้อำนวยการสำนักตรวจสอบภายใน

(12) ปฏิบัติการอื่นใดตามที่คณะกรรมการของบริษัทมอบหมาย
     ด้วยความเห็นชอบจากคณะกรรมการตรวจสอบ

  ค่าตอบแทน

  กำหนดค่าตอบแทนเป็นรายเดือน เดือนละ 10,000 บาทต่อคน และเบี้ยประชุมครั้งละ 5,000
  บาท (เฉพาะกรรมการที่เข้าประชุม) และประธานกรรมการตรวจสอบจะได้รับเพิ่มขึ้นอีก ร้อยละ
  25

  2) คณะกรรมการสรรหาและกำหนดค่าตอบแทน

  เพื่อให้เป็นไปตามหลักการกำกับดูแลกิจการที่ดีและข้อพึงปฏิบัติที่ดีสำหรับกรรมการบริษัทจดทะเบียนของตลาดหลักทรัพย์แห่งประเทศ
  คณะกรรมการบริษัทฯได้แต่งตั้งคณะกรรมการสรรหาและกำหนดค่าตอบแทน ประกอบด้วยกรรมการ
  5 คน มีความรับผิดชอบตามขอบเขตที่ได้รับมอบหมายจากคณะกรรมการบริษัทฯเป็นลายลักษณ์อักษร
  มีรายชื่อดังนี้

  ------- ------------------------------------- ----------------------------
  รายชื่อ                                         ตำแหน่ง

  1.      นายชัยอนันต์ สมุทวณิช                      ประธานกรรมการ

  2.      นายพิชัย ชุณหวชิร                         กรรมการ

  3.      นายสายัณห์ สตางค์มงคล                    กรรมการ

  4.      นายนิพนธ์ สุรพงษ์รักเจริญ                   กรรมการ

  5.      นายทรงภพ พลจันทร์                       กรรมการและเลขานุการ
  ------- ------------------------------------- ----------------------------

ขอบเขต อำนาจ หน้าที่ของคณะกรรมการสรรหาและกำหนดค่าตอบแทน

  (1) กำหนดวิธีการสรรหาและคุณสมบัติของผู้ที่จะมาดำรงตำแหน่งกรรมการบริษัท
  กรรมการผู้จัดการใหญ่ / ผู้จัดการใหญ่

  (2) ดำเนินการสรรหาและเสนอแนะผู้ที่มีคุณสมบัติเหมาะสมในการดำรงตำแหน่งกรรมการ
  กรรมการผู้จัดการใหญ่ / ผู้จัดการใหญ่ต่อคณะกรรมการบริษัท

  (3) กำหนดหลักเกณฑ์หรือวิธีการกำหนดค่าตอบแทนสำหรับกรรมการ กรรมการผู้จัดการใหญ่ /
  ผู้จัดการใหญ่

  (4)
  พิจารณาเสนอค่าตอบแทนกรรมการต่อคณะกรรมการบริษัทเพื่อเห็นชอบและนำเสนอต่อที่ประชุมผู้ถือหุ้นเพื่อพิจารณาอนุมัติ

  (5) พิจารณาเสนอค่าตอบแทนกรรมการผู้จัดการใหญ่ /
  ผู้จัดการใหญ่ต่อที่ประชุมคณะกรรมการบริษัทเพื่อพิจารณาอนุมัติ

  (6) ปฏิบัติหน้าที่ ตามที่ได้รับมอบหมายจากคณะกรรมการบริษัท

  ค่าตอบแทน

  กำหนดค่าตอบแทนเป็นเบี้ยประชุมครั้งละ 10,000 บาท (เฉพาะกรรมการที่เข้าประชุม)
  และประธานกรรมการสรรหาและกำหนดค่าตอบแทนจะได้รับเพิ่มขึ้นอีก ร้อยละ 25

  3) คณะกรรมการบริหารและจัดการบริษัท

  เพื่อให้เกิดประสิทธิภาพสูงสุดในการบริหารจัดการบริษัทฯ ให้เป็นไปตามทิศทาง นโยบาย
  และเป้าหมายที่คณะกรรมการบริษัทกำหนดและมอบหมาย
  รวมทั้งสร้างความมั่งคงและยั่งยืนในการดำเนินธุรกิจ
  คณะกรรมการบริษัทฯได้แต่งตั้งคณะกรรมการบริหารและจัดการบริษัท
  โดยมีความรับผิดชอบตามขอบเขตที่ได้รับมอบหมายจากคณะกรรมการบริษัทฯ เป็นลายลักษณ์อักษร
  มีรายชื่อดังนี้

  ------- ---------------------------------------------- -------------------
  รายชื่อ                                                  ตำแหน่ง

  1.      ผู้แทนคณะกรรมการบริษัท (นายพิชัย ชุณหวชิร)             ประธานกรรมการ

  2.      กรรมการผู้จัดการใหญ่/ผู้จัดการใหญ่                     กรรมการ

  3       รองกรรมการผู้จัดการใหญ่                            กรรมการ

  4.      สำนักแผนกิจการและนักลงทุนสัมพันธ์                     เลขานุการ
  ------- ---------------------------------------------- -------------------

  ขอบเขต อำนาจ หน้าที่ของคณะกรรมการบริหารและจัดการบริษัท

  (1)
  บริหารและกำกับดูแลการดำเนินงานของบริษัทฯให้มีประสิทธิภาพเป็นไปตามทิศทาง/เป้าหมายบริษัทฯและมีความเข้มแข็งทางธุรกิจ
  ตามแนวนโยบายคณะกรรมการบริษัทฯและกลั่นกรองเรื่องต่าง ๆ
  ที่จะนำเสนอคณะกรรมการบริษัทฯพิจารณาและดำเนินการอื่น ๆ
  ตามที่คณะกรรมการบริษัทมอบหมาย และรายงานผลการปฏิบัติงานต่อคณะกรรมการบริษัทฯ

  (2) วางแผนและกลั่นกรองทั้งแผนระยะสั้นและแผนระยะยาว
  เพื่อบรรลุวัตถุประสงค์และเป้าหมายบริษัท

  (3) วางแผนและกลั่นกรองการบริหารการเงิน
  เพื่อลดภาระทางการเงินและมีโครงสร้างทางการเงินที่เข้มแข็ง

  (4) วางแผนและกลั่นกรองการประชาสัมพันธ์เชิงรุก เพื่อให้เกิดภาพลักษณ์ที่ดีและยั่งยืน

  (5) ปฏิบัติหน้าที่ตามที่ได้รับมอบหมายจากคณะกรรมการบริษัทฯ

  (6) ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับ ตลอดจนระเบียบของบริษัทฯ
  โดยเคร่งครัด

  ค่าตอบแทน

  - ไม่มี -

4) คณะกรรมการบริหารความเสี่ยงทั้งองค์กร

  คณะกรรมการบริหารความเสี่ยงทั้งองค์กรมีหน้าที่ในการดูแลการบริหารความเสี่ยงของบริษัทฯ
  อย่างเหมาะสมตามขอบเขตที่ได้รับมอบหมายจากคณะกรรมการบริษัทฯเป็นลายลักษณ์อักษรไว้ในกรอบหลักเกณฑ์คณะกรรมการบริหารความเสี่ยงทั้งองค์กร
  มีรายชื่อดังนี้

  ------- ------------------------------------------------- --------------------
  รายชื่อ                                                     ตำแหน่ง

  1.      ผู้แทนคณะกรรมการบริษัทฯ (นายนิพนธ์ สุรพงษ์รักเจริญ)         ประธานกรรมการ

  2.      กรรมการผู้จัดการใหญ่/ผู้จัดการใหญ่                        รองประธาน

  3       รองกรรมการผู้จัดการใหญ่                               กรรมการ

  4.      ผู้เชี่ยวชาญหรือผู้มีความรู้ความสามารถด้านการบริหารความเสี่ยง   กรรมการ

  5.      รองกรรมการผู้จัดการใหญ่                               กรรมการและเลขานุการ
          สายงานด้านบริหารและเทคโนโลยีสารสนเทศ                 

  6.      สำนักยุทธศาสตร์ธุรกิจและบริหารความเสี่ยงองค์กร             ผู้ช่วยเลขานุการ
  ------- ------------------------------------------------- --------------------

  ขอบเขต อำนาจ หน้าที่ของคณะกรรมการบริหารความเสี่ยงทั้งองค์กร

(1)  กำหนดนโยบาย ยุทธศาสตร์และเป้าหมายการบริหารความเสี่ยงทั้งองค์กร

  (2) พัฒนาระบบการจัดการบริหารความเสี่ยงทั้งองค์กรให้มีประสิทธิภาพอย่างต่อเนื่อง

  (3) สนับสนุนผลักดันให้เกิดความร่วมมือในการบริหารความเสี่ยงทุกระดับขององค์กร

  (4) ดูแลให้บริษัทมีการบริหารความเสี่ยงที่เหมาะสมและมีประสิทธิภาพ

  (5)
  ประธานกรรมการบริหารความเสี่ยงทั้งองค์กรเป็นผู้รายงานผลการประชุมต่อที่ประชุมคณะกรรมการบริษัทในคราวถัดไป

  (6) ปฏิบัติหน้าที่ตามที่ได้รับมอบหมายจากคณะกรรมการบริษัท

  ค่าตอบแทน

  กำหนดให้ผู้แทนคณะกรรมการบริษัทฯ
  และผู้เชี่ยวชาญหรือผู้มีความรู้ความสามารถด้านการบริหารความเสี่ยง
  ได้รับค่าตอบแทนเป็นเบี้ยประชุมครั้งละ 3,000 บาท

1.3 ผู้บริหาร

  ผู้บริหารบริษัทฯ มีจำนวน 6 ท่าน (ข้อมูล ณ 1 มีนาคม 2548) ดังนี้

+---+-----------------------------+------------------------------------+
| ร |                             | ตำแหน่ง                             |
| า |                             |                                    |
| ย |                             |                                    |
| ช |                             |                                    |
| ื่อ |                             |                                    |
+---+-----------------------------+------------------------------------+
| 1 | นายอนุสรณ์ แสงนิ่มนวล           |   ผู้จัดการใหญ่                        |
| . |                             |                                    |
+---+-----------------------------+------------------------------------+
| 2 | นายวิเชียร อุษณาโชติ            |   รองกรรมการผู้จัดการใหญ่              |
| . |                             |                                    |
|   |                             |   สายงานด้านธุรกิจโรงกลั่น              |
+---+-----------------------------+------------------------------------+
| 3 | นายวัฒนา โอภานนท์อมตะ         |   ที่ปรึกษาอาวุโส และ                  |
| . |                             |                                    |
|   |                             |   รักษาการรองกรรมการผู้จัดการใหญ่       |
|   |                             |                                    |
|   |                             |                                    |
|   |                             |  สายงานด้านบริหารและเทคโนโลยีสารสนเทศ |
+---+-----------------------------+------------------------------------+
| 4 | นายปฏิภาณ สุคนธมาน            |   รองกรรมการผู้จัดการใหญ่              |
| . |                             |                                    |
|   |                             |   สายงานด้านบัญชีและการเงิน            |
+---+-----------------------------+------------------------------------+
| 5 | นายมนูญ ศิริวรรณ               |   ผู้ช่วยกรรมการผู้จัดการใหญ่ และ         |
| . |                             |                                    |
|   |                             |   รักษาการรองกรรมการผู้จัดการใหญ่       |
|   |                             |                                    |
|   |                             |   สายงานด้านธุรกิจการตลาด             |
+---+-----------------------------+------------------------------------+
| 6 | นายยอดพจน์ วงศ์รักมิตร          |   ผู้อำนวยการอาวุโสสายตลาดค้าปลีก       |
| . |                             |                                    |
+---+-----------------------------+------------------------------------+

  โดยกําหนดขอบเขต อำนาจ
  หน้าที่ของกรรมการผู้จัดการใหญ่/ผู้จัดการใหญ่ให้มีอำนาจจัดสรรและสั่งจ่ายงบประมาณประจำปี
  การจ่ายเงินเพื่อกิจการของบริษัทฯ ตามสัญญาหรือข้อผูกพันใดๆ ซึ่งได้รับอนุมัติจากผู้มีอำนาจ
  มีอํานาจหน้าที่บริหารงานบุคคล ตลอดจนการจัดหาและจำหน่ายผลิตภัณฑ์ปิโตรเลียม

1.4 เลขานุการบริษัทฯ 

เลขานุการคณะกรรมการบริษัทฯ (Secretary to Board of Directors) –
ผู้จัดการใหญ่/กรรมการผู้จัดการใหญ่

  (นายอนุสรณ์ แสงนิ่มนวล)

เลขานุการบริษัทฯ (Company Secretary) – รักษาการรองกรรมการผู้จัดการใหญ่

  สายงานด้านบริหารและเทคโนโลยีสารสนเทศ

  (นายวัฒนา โอภานนท์อมตะ)

2. การสรรหากรรมการและผู้บริหาร

2.1 การแต่งตั้งกรรมการและกรรมการอิสระของบริษัทฯ

บริษัทฯ กำหนดให้ที่ประชุมผู้ถือหุ้นเลือกตั้งกรรมการโดยใช้เสียงข้างมาก
ให้ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
โดยผู้ถือหุ้นคนหนึ่งมีคะแนนเสียงเท่ากับจำนวนหุ้นที่ตนถือคูณด้วยจำนวนกรรมการที่จะเลือกตั้ง
แต่จะมีคะแนนเสียงเท่ากับจำนวนหุ้นที่ตนถือ(ก่อนการคูณ)ต่อการเลือกตั้งกรรมการ 1 ท่าน
บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการ
เท่าจำนวนกรรมการที่จะพึงมีหรือพึงเลือกตั้งในครั้งนั้น

ในการประชุมผู้ถือหุ้นสามัญประจำปีทุกครั้ง ให้กรรมการออกจากตำแหน่ง 1 ใน 3
ถ้าจำนวนกรรมการที่จะแบ่งออกให้ตรงเป็นสามส่วนไม่ได้ ก็ให้ออกโดยจำนวนใกล้ที่สุดกับส่วน 1 ใน
3 โดยให้กรรมการคนที่อยู่ในตำแหน่งนานที่สุดนั้นเป็นผู้ออกจากตำแหน่ง
กรรมการที่ออกตามวาระนั้นอาจถูกเลือกเข้าดำรงตำแหน่งใหม่ก็ได้

ในกรณีที่ตำแหน่งกรรมการว่างลง เพราะเหตุอื่นนอกจากถึงคราวออกตามวาระ
ให้คณะกรรมการเลือกบุคคลซึ่งมีคุณสมบัติและไม่มีลักษณะต้องห้ามตามข้อบังคับบริษัทฯ
เข้าเป็นกรรมการแทนในการประชุมคณะกรรมการถัดไป
เว้นแต่วาระของกรรมการจะเหลือน้อยกว่าสองเดือน
มติของคณะกรรมการต้องประกอบด้วยคะแนนเสียงไม่น้อยกว่าสามในสี่ของจำนวนกรรมการที่ยังเหลืออยู่
บุคคลซึ่งเข้าเป็นกรรมการแทนอยู่ในตำแหน่งได้เพียงเท่าวาระที่ยังเหลืออยู่ของกรรมการซึ่งตนแทน
และเพื่อให้เป็นไปตามหลักการกำกับดูแลกิจการที่ดี คณะกรรมการบริษัทฯ
ได้จัดตั้งคณะกรรมการสรรหาและกำหนดค่าตอบแทนขึ้น
สำหรับกำหนดวิธีการสรรหาและดำเนินการสรรหาผู้ที่มีคุณสมบัติเหมาะสมในการดำรงตำแหน่งกรรมการ
กรรมการอิสระ กรรมการผู้จัดการใหญ่/ผู้จัดการใหญ่
เพื่อนำเสนอต่อคณะกรรมการและ/หรือผู้ถือหุ้นเพื่อพิจารณาต่อไป ตามระเบียบข้างต้น

กรรมการที่มาจากผู้ถือหุ้นรายใหญ่ ดังนี้

  ---- ---------------------------- -------------------------------------
  1.   นางสาวจุฬารัตน์ สุธีธร            ตัวแทนจาก กระทรวงการคลัง

  2.   นายทรงภพ พลจันทร์              ตัวแทนจาก กระทรวงการคลัง

  3.   นายพิชัย ชุณหวชิร                ตัวแทนจาก บริษัท ปตท. จำกัด (มหาชน)

  4.   นายอภิสิทธิ์ รุจิเกียรติกำจร         ตัวแทนจาก บริษัท ปตท. จำกัด (มหาชน)
  ---- ---------------------------- -------------------------------------

2.2 การแต่งตั้งผู้บริหาร

ตามระเบียบบริษัทฯ กำหนดให้คณะกรรมการบริษัทฯ
เป็นผู้พิจารณาแต่งตั้งผู้บริหารระดับผู้อำนวยการสายงานขึ้นไป
ซึ่งคณะกรรมการได้มอบหมายให้คณะกรรมการสรรหาผู้บริหารระดับรองกรรมการผู้จัดการใหญ่
เป็นผู้สรรหาผู้บริหารระดับรองกรรมการผู้จัดการใหญ่ ก่อนนำเสนอที่ประชุมคณะกรรมการบริษัทฯ
เพื่อพิจารณาแต่งตั้งต่อไป

3. ค่าตอบแทนกรรมการและผู้บริหาร

- ค่าตอบแทนที่เป็นตัวเงิน และค่าตอบแทนอื่น เช่น สิทธิซื้อหุ้น ฯลฯ (ข้อมูล ณ 31 ธันวาคม
2547)

+--------------------------+----------------+------------+-----------+
| ปี 2547                   | เบี้ยประชุม       | โบนัส       | ESOP      |
|                          |                |            | ^(3/)     |
|                          |                |            |           |
|                          |                |            | (หน่วย)    |
+--------------------------+----------------+------------+-----------+
| - กรรมการ 11 ท่าน         | 3,339,750^(1/) | 6,30       | 1,630,000 |
|                          |                | 0,000^(2/) |           |
+--------------------------+----------------+------------+-----------+
|   1. พล.อ.ธวัช เกษร์อังกูร   | 355,000        | 759,036    | 230,000   |
+--------------------------+----------------+------------+-----------+
|   2. คุณชัยอนันต์ สมุทวณิช     | 291,750        | 683,132    | 190,000   |
+--------------------------+----------------+------------+-----------+
|   3. ดร.อนุสรณ์ ธรรมใจ     | 458,000        | 607,229    | 190,000   |
+--------------------------+----------------+------------+-----------+
|   4. คุณวิรัตน์ เอี่ยมเอื้อยุทธ   | 414,000        | 607,229    | 170,000   |
+--------------------------+----------------+------------+-----------+
|   5. คุณนิพนธ์ สุรพงษ์รักเจริญ  | 453,000        | 607,229    | 170,000   |
+--------------------------+----------------+------------+-----------+
|   6. คุณทรงภพ พลจันทร์      | 267,000        | 607,229    | 170,000   |
+--------------------------+----------------+------------+-----------+
|   7. คุณจุฬารัตน์ สุธีธร       | 30,000         | 46,710     | - *       |
+--------------------------+----------------+------------+-----------+
|   8. คุณอภิสิทธิ์ รุจิเกียรติกำจร | 238,000        | 607,229    | 170,000   |
+--------------------------+----------------+------------+-----------+
|   9. คุณสายัณห์ สตางค์มงคล   | 284,000        | 607,229    | 170,000   |
+--------------------------+----------------+------------+-----------+
|   10. คุณพิชัย ชุณหวชิร       | 318,000        | 607,229    | 170,000   |
+--------------------------+----------------+------------+-----------+
|   11. คุณบุญศักดิ์ เจียมปรีชา   | 231,000        | 560,519    | - *       |
+--------------------------+----------------+------------+-----------+
| - ผู้บริหาร 9 ท่าน           | เงิน            | 26,397,321 | 298       |
|                          | เดือนและสวัสดิการ |            | ,900^(4/) |
+--------------------------+----------------+------------+-----------+

  หมายเหตุ :

  ^(1/) รวมค่าตอบแทนกรรมการที่พ้นตำแหน่งระหว่างปี 1 ท่าน (คุณบุญศักดิ์ เจียมปรีชา)

  ^(2/) ตามมติการประชุมสามัญผู้ถือหุ้นประจำปี 2547 เมื่อวันที่ 29 เมษายน 2547
  ได้กำหนดค่าตอบแทนที่เป็นเงินโบนัสคณะกรรมการสำหรับผลการดำเนินงานปี 2547 เป็นต้นไป
  โดยให้จ่ายร้อยละ 1.5 ของกำไรสุทธิ แต่ไม่เกิน 9,000,000 บาทต่อปีสำหรับกรรมการทั้งคณะ
  ทั้งนี้ประธานกรรมการและรองประธานกรรมการ
  จะได้รับค่าตอบแทนที่เป็นเงินโบนัสสูงกว่ากรรมการอื่นในอัตราร้อยละ 25 และ 12.5 ตามลำดับ
  ซึ่งคณะกรรมการได้มีมติเมื่อวันที่ 28 กุมภาพันธ์ 2548
  ให้จ่ายเงินโบนัสคณะกรรมการเพียงร้อยละ 70 ของเงินจำนวน 9,000,000 บาท

  ^(3/)
  กรรมการและผู้บริหารมีสิทธิในการได้รับการจัดสรรใบสำคัญแสดงสิทธิที่จะซื้อหุ้นสามัญออกใหม่
  ของบริษัทฯ ตามโครงการ Employee Stock Option Program (ESOP)
  ที่ได้มีการอนุมัติในการประชุมผู้ถือหุ้นสามัญประจำปี 2547 เมื่อวันที่ 29 เมษายน 2547
  โดยการจัดสรรพิจารณาจาก อายุงาน หน้าที่ความรับผิดชอบ ผลงานและศักยภาพของพนักงาน
  โดยผู้บริหาร พนักงานของบริษัทฯ และพนักงานของบริษัท กรีนเนท จำกัด
  จะได้รับใบสำคัญแสดงสิทธิเป็นจำนวนรวม 22,000,000 หน่วย

  ^(4/) เป็นยอดแสดงจำนวนรวมใบสำคัญแสดงสิทธิฯ ESOP ของผู้บริหารลำดับที่ 1-5 (ในข้อ
  1.3)

  *เนื่องจากตามเงื่อนไขการใช้สิทธิตามใบสำคัญแสดงสิทธิฯ ผู้ใช้สิทธิตามใบสำคัญแสดงสิทธิฯ
  ต้องมีสถานภาพเป็น กรรมการ ผู้บริหาร ในวันกำหนดใช้สิทธิ
  ในกรณีที่สถานภาพเปลี่ยนไปจักต้องโอนใบสำคัญแสดงสิทธิฯ
  คืนให้แก่ผู้รับช่วงซื้อหลักทรัพย์ของบริษัทฯ

4. การกำกับดูแลกิจการที่ดี

1) นโยบายเกี่ยวกับการกำกับดูแลกิจการ

คณะกรรมการบริษัทฯได้กำหนดให้มีนโยบายการกำกับดูแลกิจการที่ดี
เนื่องจากเห็นว่าเป็นสิ่งที่มีความสำคัญและจำเป็นต่อการดำเนินธุรกิจให้เติบโตอย่างยั่งยืน
คณะกรรมการบริษัทฯ มีความมุ่งมั่นและตั้งใจที่จะปฏิบัติตามหลักการดังกล่าว
โดยกำหนดนโยบายและทิศทางการดำเนินงานของบริษัทฯ
ที่ให้ความสำคัญต่อระบบการควบคุมและการตรวจสอบภายใน
กำกับดูแลฝ่ายจัดการให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้น ภายใต้กรอบข้อกำหนดของกฎหมายและจริยธรรมทางธุรกิจ

2) สิทธิของผู้ถือหุ้น

ในปี 2547 บริษัทฯ มีการประชุมผู้ถือหุ้น 1 ครั้ง คือการประชุมสามัญประจำปี 2547
โดยการประชุมได้จัดที่สำนักงานใหญ่ของบริษัทฯ โดยในการจัดประชุมผู้ถือหุ้น บริษัทฯ
ได้จัดส่งเอกสารเชิญประชุมพร้อมด้วยระเบียบวาระ
ในแต่ละวาระมีความเห็นของคณะกรรมการบริษัทฯประกอบ พร้อมแนบรายงานประจำปี
และหนังสือมอบฉันทะเพื่ออำนวยความสะดวกให้แก่ผู้ถือหุ้นในการลงคะแนน
ทั้งนี้คณะกรรมการบริษัทฯได้ตระหนักถึงความสำคัญของสิทธิของผู้ถือหุ้น
จึงได้มีการกำหนดนโยบายในเรื่องสิทธิและความเท่าเทียมกันของผู้ถือหุ้น
ระบุไว้ในคู่มือนโยบายการกำกับดูแลกิจการที่ดี ดังนี้

สิทธิของผู้ถือหุ้น

  1)
  คณะกรรมการบริษัทฯตระหนักถึงหน้าที่ในการดูแลและคุ้มครองให้ผู้ถือหุ้นทุกรายได้รับสิทธิพื้นฐาน
  อันได้แก่

-   สิทธิได้รับใบหุ้นและสิทธิการโอน และได้รับสารสนเทศที่เพียงพอ ทันเวลา
    และในรูปแบบที่เหมาะสมในการตัดสินใจที่มีผลกระทบต่อบริษัทและตนเอง

-   สิทธิเข้าร่วมประชุมและออกเสียงลงคะแนนในที่ประชุมผู้ถือหุ้น
    เพื่อตัดสินใจในการเปลี่ยนแปลงในนโยบายที่สำคัญของบริษัทและในสิทธิของผู้ถือหุ้นที่คณะกรรมการต้องขอความเห็นชอบจากที่ประชุมผู้ถือหุ้น

-   สิทธิเลือกตั้งและถอดถอนกรรมการ และให้ความเห็นชอบในการแต่งตั้งผู้สอบบัญชีอิสระ

-   สิทธิในส่วนแบ่งกำไร

  2) ผู้ถือหุ้นจะได้รับหนังสือเชิญประชุมและสารสนเทศเกี่ยวกับสถานที่ เวลา วาระ
  และเรื่องที่ต้องพิจารณา โดยบริษัทจะจัดสถานที่และเวลาที่เหมาะสม
  โดยจัดส่งให้ผู้ถือหุ้นทราบไม่น้อยกว่า 7
  วันก่อนการประชุมและโฆษณาคำบอกกล่าวนัดประชุมในหนังสือพิมพ์ 3 วัน ติดต่อกันและไม่น้อยกว่า
  3 วันก่อนวันประชุม

  3) ภายใต้ข้อบังคับของกฎหมาย
  ผู้ถือหุ้นสามารถขอคณะกรรมการให้เพิ่มเรื่องในวาระการประชุมและสามารถตั้งคำถาม
  ขอคำอธิบาย และแสดงความเห็นของตนได้อย่างเหมาะสม

  4) ประธานกรรมการมีความรับผิดชอบในการเข้าประชุมผู้ถือหุ้น เพื่อตอบคำถาม
  หรือให้ฝ่ายจัดการหรือกรรมการอื่นที่เกี่ยวข้องเป็นผู้ตอบ

  5) หลังการประชุมผู้ถือหุ้น
  ผู้ถือหุ้นสามารถเข้าถึงสารสนเทศเกี่ยวกับผลการพิจารณาและผลของการลงคะแนนเสียง

ความเท่าเทียมกันของผู้ถือหุ้น

  1) ผู้ถือหุ้นมีสิทธิออกเสียงลงคะแนนตามจำนวนหุ้นที่ตนมี
  และมีความเท่าเทียมกันในสารสนเทศเกี่ยวกับบริษัท

  2) ผู้ถือหุ้นจะได้รับสารสนเทศที่จำเป็นอย่างเพียงพอและยุติธรรม ทันเวลา จากบริษัท
  และบริษัทไม่แสดงความเอนเอียงกับผู้ถือหุ้นกลุ่มใดกลุ่มหนึ่ง โดยการให้สารสนเทศที่ยังไม่เปิดเผย

  3) ในการประชุมผู้ถือหุ้น ผู้ถือหุ้นจะได้รับการปฏิบัติโดยยุติธรรม

3) สิทธิของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม ทั้งกลุ่มพนักงาน ลูกค้า คู่ค้า คู่แข่ง
ผู้ถือหุ้นโดยเฉพาะอย่างยิ่ง ชุมชนรอบๆ โรงกลั่นและสิ่งแวดล้อม
เนื่องจากบริษัทฯตระหนักดีว่ากิจการของบริษัทฯเป็นอุตสาหกรรมขนาดใหญ่
จึงให้ความสำคัญอย่างยิ่งต่อสิ่งแวดล้อมและความปลอดภัยมาโดยตลอด ทั้งนี้บริษัทฯ
ได้กำหนดแนวทางการตอบสนองความต้องการของผู้มีส่วนได้เสียไว้ใน
“นโยบายการกำกับดูแลกิจการที่ดี” ดังนี้

  พนักงาน บริษัทฯ ตระหนักดีว่าพนักงานเป็นปัจจัยแห่งความก้าวหน้าของบริษัท บริษัทฯ
  จึงสนับสนุนพัฒนาให้พนักงานทุกคนมีความรู้ความสามารถสูง นอกจากนี้ บริษัทฯ
  มีการดูแลพนักงานอย่างเสมอภาค มีการให้ผลตอบแทนและสวัสดิการที่เหมาะสมและเป็นธรรม
  โดยได้จัดให้มีโครงการ Employee Stock Option Program (ESOP)
  ขึ้นเพื่อเป็นการตอบแทนความตั้งใจปฏิบัติงานของพนักงาน
  อีกทั้งเป็นการสนับสนุนให้พนักงานทุ่มเทในการปฏิบัติงานอย่างมีประสิทธิภาพ
  อันจะส่งผลให้เกิดประโยชน์สูงสุดแก่บริษัทฯและบรรลุเป้าหมายในการดำเนินธุรกิจให้บริษัทฯ
  มีผลประกอบการที่ดี

  ลูกค้าและประชาชน บริษัทฯมุ่งมั่นในการพัฒนาคุณภาพของผลิตภัณฑ์ และการบริการให้ดียิ่งๆขึ้น
  เพื่อให้ลูกค้าเกิดความเชื่อมั่นและความพึงพอใจสูงสุด

  คู่ค้า บริษัทฯ ได้กำหนดจรรยาบรรณในการจัดซื้อและจัดจ้างระบุไว้เป็นระเบียบบริษัท
  เพื่อให้การดำเนินธุรกิจกับคู่ค้าเป็นไปอย่างเหมาะสม มีประสิทธิภาพและยุติธรรม
  ตามหลักบรรษัทภิบาลที่ดี

  คู่แข่ง บริษัทฯ เน้นการดำเนินธุรกิจอย่างโปร่งใส มีการแข่งขันอย่างเป็นธรรมกับคู่แข่งขัน

  ผู้ถือหุ้น บริษัทฯ มีความมุ่งมั่นที่จะดำเนินธุรกิจอย่างโปร่งใส เชื่อถือได้
  และแน่วแน่ในการสร้างงานสร้างกิจการให้มีฐานะทางการเงินที่มั่นคงอย่างยั่งยืน
  เพื่อเพิ่มมูลค่าหุ้นสูงสุดให้แก่ผู้ถือหุ้น

  ชุมชนรอบๆโรงกลั่น บริษัทฯ ถือว่า ระบบการจัดการด้านอาชีวอนามัย
  ความปลอดภัยและสิ่งแวดล้อม สังคมและสิ่งแวดล้อม เป็นส่วนหนึ่งของธุรกิจ
  จึงได้กำหนดนโยบายอาชีวอนามัย ความปลอดภัย

  สิ่งแวดล้อมและพลังงานขึ้นเพื่อเป็นหลักปฏิบัติแก่กรรมการ ผู้บริหาร และ

  พนักงานทุกคน ซึ่งมีการดำเนินการภายใต้วัฒนธรรม “พัฒนาธุรกิจอย่างยั่งยืน

  ไปกับสิ่งแวดล้อมและสังคม” อันมีข้อปฏิบัติดังนี้

ปฏิบัติงานให้เกิดความปลอดภัย ไม่ส่งผลกระทบ ทั้งต่อตนเอง ผู้ที่เกี่ยวข้อง ชุมชน และสิ่งแวดล้อม

ปฏิบัติตามกฎหมายที่เกี่ยวข้องกับ ด้านอาชีวอนามัย ความปลอดภัย สิ่งแวดล้อม และพลังงาน

ป้องกันภาวะมลพิษ การรั่วไหลและการสูญเสียของน้ำมัน

ป้องกันอุบัติเหตุในทุกด้าน

ใช้ทรัพยากรอันได้แก่ พลังงาน น้ำ สารเคมี อย่างคุ้มค่า เป็นไปตามเป้าหมาย

พัฒนาระบบการจัดการด้านอาชีวอนามัย ความปลอดภัย และสิ่งแวดล้อมอย่างต่อเนื่อง

4) การประชุมผู้ถือหุ้น

ในปี 2547 มีการประชุมผู้ถือหุ้นรวม 1 ครั้ง
บริษัทฯได้จัดส่งเอกสารเชิญประชุมและรายงานประจำปี
ให้กับผู้ถือหุ้นทุกรายที่มีรายชื่อปรากฏอยู่ในสมุดทะเบียนผู้ถือหุ้น ณ
วันปิดสมุดทะเบียนผู้ถือหุ้นของบริษัทฯ พร้อมทั้งลงประกาศการจัดประชุมทั้ง
ภาษาไทยและภาษาอังกฤษติดต่อกันเป็นเวลา 3 วันและล่วงหน้าก่อนวันประชุมเป็นเวลา 3 วัน
โดยมีกรรมการเข้าร่วมทั้งสิ้น 8 ท่าน มีประธานกรรมการ รองประธานกรรมการ
ประธานคณะกรรมการตรวจสอบ ประธานคณะกรรมการกำหนดค่าตอบแทน
และกรรมการผู้จัดการใหญ่ เข้าร่วมประชุม โดยประธานกรรมการเป็นประธานในที่ประชุม
ได้เปิดโอกาสให้ผู้ถือหุ้นมีสิทธิอย่างเท่าเทียมกันในการแสดงความคิดเห็นและตั้งคำถามใดๆ
รวมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุม

5) ภาวะผู้นำและวิสัยทัศน์

คณะกรรมการบริษัทฯมีส่วนร่วมในการกำหนดวิสัยทัศน์ ภารกิจ กลยุทธ์ เป้าหมายแผนธุรกิจ
และงบประมาณเป็นประจำทุกปี เพื่อเพิ่มมูลค่าสูงสุดแก่กิจการ และความมั่นคงให้กับผู้ถือหุ้น
นอกจากนี้ คณะกรรมการบริษัทฯมีหน้าที่ให้ความเห็นชอบในกลยุทธ์และนโยบายที่สำคัญ
โดยเฉพาะในส่วนของเป้าหมาย (Key Performance Index: KPI)
ทางการเงินและแผนงานต่างๆ นั้น
ได้มีการเห็นชอบในการกำหนดตัวชี้วัดและการตั้งค่าเป้าหมายตั้งแต่ต้นปี
และมีการติดตามผลเป็นระยะ และตั้งแต่ปี 2547 บริษัทฯ
ได้เข้าร่วมโครงการประเมินผลการดำเนินงานรัฐวิสาหกิจกับสำนักงานคณะกรรมการนโยบายรัฐวิสาหกิจ
(สคร.) กระทรวงการคลังอีกด้วย

คณะกรรมการบริษัทฯจัดให้บริษัทฯ มีระบบการควบคุมภายใน การตรวจสอบภายใน
และมาตรการบริหารความเสี่ยงที่มีประสิทธิผล
และมีการติดตามการดำเนินการในเรื่องดังกล่าวอย่างสม่ำเสมอในการประชุมคณะกรรมการบริษัทฯ

คณะกรรมการบริษัทฯ ยังได้มีการติดตามผลการดำเนินงานของฝ่ายจัดการ
โดยกำหนดให้มีการรายงานความก้าวหน้าของผลการดำเนินงานและผลประกอบการของบริษัทฯทุกเดือนในการประชุมคณะกรรมการบริษัทฯ

6) ความขัดแย้งทางผลประโยชน์

เพื่อป้องกันความขัดแย้งทางผลประโยชน์
คณะกรรมการบริษัทฯได้ดูแลอย่างรอบคอบเมื่อเกิดรายการที่อาจมีความขัดแย้งทางผลประโยชน์
โดยกำหนดนโยบายและขั้นตอนการอนุมัติรายการที่เกี่ยวโยงกันไว้เป็นลายลักษณ์อักษร
รวมทั้งกำหนดนโยบายและวิธีการดูแลไม่ให้ผู้บริหารและผู้เกี่ยวข้องนำข้อมูลภายในของบริษัทฯ
ไปใช้เพื่อประโยชน์ส่วนตน

7) จริยธรรมธุรกิจ

บริษัทฯ ได้ออกข้อพึงปฏิบัติเกี่ยวกับจรรยาบรรณของกรรมการ ผู้บริหาร และพนักงาน
เป็นลายลักษณ์อักษร เพื่อให้ผู้เกี่ยวข้องยึดถือเป็นแนวทางในการปฏิบัติหน้าที่ตามภารกิจของบริษัทฯ
ด้วยความซื่อสัตย์ สุจริต และเที่ยงธรรม ทั้งการปฏิบัติต่อบริษัทฯ และผู้มีส่วนได้เสียทุกกลุ่ม

บริษัทฯ ติดต่อสื่อสารกับพนักงานอย่างสม่ำเสมอ
และติดตามการปฏิบัติตามแนวทางดังกล่าวเป็นประจำ

8) การถ่วงดุลของกรรมการที่ไม่เป็นผู้บริหาร

คณะกรรมการบริษัทฯมีจำนวน 10 ท่าน ประกอบด้วย

กรรมการที่เป็นผู้บริหาร ไม่มี
(ปัจจุบันตำแหน่งนี้ว่างอยู่ เนื่องจากรอที่ประชุมผู้ถือหุ้นอนุมัติแต่งตั้งผู้จัดการใหญ่เป็นกรรมการ)

กรรมการอิสระ 5 ท่าน

กรรมการจากภายนอกอื่น 5 ท่าน (เป็นกรรมการจากผู้ถือหุ้นใหญ่ 4 ท่าน

  และผู้ถือหุ้นรายย่อย 1 ท่าน)

รายชื่อกรรมการที่เป็นตัวแทนผู้ถือหุ้นใหญ่แสดงในข้อ 2.1

9) การรวมหรือแยกตำแหน่ง

ประธานกรรมการเป็นกรรมการอิสระตามความหมายของตลาดหลักทรัพย์ฯ และไม่มีความสัมพันธ์ใดๆ
กับฝ่ายบริหาร
เป็นการแบ่งแยกหน้าที่ในการกำหนดนโยบายการกำกับดูแลกิจการและการบริหารงานประจำไว้อย่างชัดเจน
คณะกรรมการทุกคนมีอิสระในการแสดงความเห็นต่อการดำเนินงานของบริษัทฯ
เพื่อกำกับดูแลให้การดำเนินการของฝ่ายจัดการเป็นไปอย่างมีประสิทธิภาพ ถูกต้องและโปร่งใส

10) ค่าตอบแทนกรรมการและผู้บริหาร

ค่าตอบแทนกรรมการ : บริษัทฯ
กำหนดค่าตอบแทนกรรมการโดยเปรียบเทียบกับบริษัทอื่นในอุตสาหกรรมเดียวกัน
และได้นำเสนอขออนุมัติจากที่ประชุมผู้ถือหุ้นสามัญประจำปี 2547 แล้ว รายละเอียดมีดังนี้

  - กรรมการบริษัทฯ ได้รับค่าตอบแทนรายเดือนคนละ 10,000 บาท และเบี้ยประชุมครั้งละ
  20,000 บาทต่อคน (เฉพาะกรรมการที่เข้าประชุม)

  - คณะกรรมการชุดย่อย ซึ่งคณะกรรมการบริษัทฯ แต่งตั้งขึ้น ประกอบด้วย
  คณะกรรมการตรวจสอบได้รับค่าตอบแทนรายเดือน 10,000 บาทต่อคน เบี้ยประชุมครั้งละ
  5,000 บาทต่อคน (เฉพาะกรรมการที่เข้าประชุม), คณะกรรมการสรรหาและกำหนดค่าตอบแทน
  เบี้ยประชุมครั้งละ 10,000 บาท (เฉพาะกรรมการที่เข้าประชุม)
  สำหรับคณะกรรมการชุดย่อยอื่นที่คณะกรรมการบริษัทฯ อาจแต่งตั้งในภายหลัง
  การกำหนดค่าตอบแทนรายเดือนและค่าเบี้ยประชุมให้อยู่ในดุลยพินิจของคณะกรรมการบริษัท
  ฯโดยพิจารณาตามความเหมาะสม และสอดคล้องกับภาระหน้าที่ความรับผิดชอบ

  ทั้งนี้ ประธานกรรมการบริษัทฯ และประธานคณะกรรมการชุดย่อย
  จะได้รับค่าตอบแทนรายเดือนและค่าเบี้ยประชุมสูงกว่ากรรมการในอัตราร้อยละ 25
  รองประธานกรรมการบริษัทฯ
  จะได้รับค่าตอบแทนรายเดือนและค่าเบี้ยประชุมสูงกว่ากรรมการในอัตราร้อยละ 12.5

  - กำหนดค่าตอบแทนที่เป็นเงินโบนัสคณะกรรมการบริษัทฯ สำหรับผลการดำเนินงานปี 2547
  เป็นต้นไป ให้จ่ายร้อยละ 1.5 ของกำไรสุทธิ แต่ไม่เกิน 9,000,000 บาท/ปี
  สำหรับกรรมการทั้งคณะ ทั้งนี้ประธานกรรมการและรองประธานกรรมการ
  จะได้รับค่าตอบแทนที่เป็นเงินโบนัสสูงกว่ากรรมการในอัตราร้อยละ 25 และ 12.5 ตามลำดับ

ค่าตอบแทนผู้บริหาร : ค่าตอบแทนผู้บริหารเป็นไปตามหลักเกณฑ์ที่คณะกรรมการกำหนด
ซึ่งเชื่อมโยงกับผลการดำเนินงานของบริษัทฯ และผลการดำเนินงานของผู้บริหารแต่ละท่าน
และอยู่ในระดับเดียวกับอุตสาหกรรม
(รายละเอียดจำนวนค่าตอบแทนกรรมการและผู้บริหารได้กล่าวแล้วในข้อ 3)

11) ค่าตอบแทนผู้สอบบัญชี

11.1 ค่าตอบแทนจากการสอบบัญชี (Audit fee)

บริษัทฯ และบริษัทย่อยจ่ายค่าตอบแทนการสอบบัญชี ให้แก่

-   ผู้สอบบัญชีของบริษัท (นางเกษรี ณรงค์เดช) ในรอบปีบัญชีที่ผ่านมามีจำนวนเงินรวม 0 บาท

-   สำนักงานสอบบัญชีที่ผู้สอบบัญชีสังกัด (สำนักงานเอ.เอ็ม.ที แอสโซซิเอท)
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
    ในรอบปีบัญชีที่ผ่านมามีจำนวนเงินรวม 1,770,000 บาท

  (บมจ.บางจากปิโตรเลียม 1,180,000 บาท บจ.บางจากกรีนเนท 550,000 บาทและ
  บจ.รีเทลเนท 40,000 บาท)

2.  ค่าบริการอื่น (Non-Audit fee)

  บริษัทฯ และบริษัทย่อยจ่ายค่าตอบแทนของงานบริการอื่น
  เป็นการวิเคราะห์สถานะเงินสดของกิจการ

  (Cash Monitoring) ให้แก่

-   ผู้สอบบัญชีของบริษัท (นางเกษรี ณรงค์เดช) ในรอบปีบัญชีที่ผ่านมามีจำนวนเงินรวม 0
    บาทและจะต้องจ่าย

  ในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม 0
  บาท

-   สำนักงานสอบบัญชีที่ผู้สอบบัญชีสังกัด (สำนักงานเอ.เอ็ม.ที แอสโซซิเอท)
    บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีดังกล่าว
    ในรอบปีบัญชีที่ผ่านมามีจำนวนเงินรวม 300,000
    บาทและจะต้องจ่ายในอนาคตอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมา
    มีจำนวนเงินรวม 100,000 บาท

12) การประชุมคณะกรรมการ

คณะกรรมการบริษัทฯ มีกำหนดประชุมล่วงหน้าทั้งปี โดยปกติมีการประชุมเป็นประจำทุกเดือน
และมีการประชุมพิเศษเพิ่มตามความจำเป็น โดยมีการกำหนดระเบียบวาระชัดเจน ล่วงหน้า
และมีระเบียบวาระพิจารณาติดตามผลการดำเนินงานเป็นประจำ
ฝ่ายเลขานุการบริษัทฯได้จัดหนังสือเชิญประชุมพร้อมระเบียบวาระการประชุมและเอกสารก่อนการประชุมล่วงหน้าเพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
(รายละเอียดการเข้าประชุมของกรรมการได้กล่าวไว้ในข้อ 1.1)

ทั้งนี้ ได้มีการจดบันทึกการประชุมเป็นลายลักษณ์อักษร
จัดเก็บรายงานการประชุมที่ผ่านการรับรองจากคณะกรรมการบริษัทฯพร้อมให้คณะกรรมการและผู้ที่เกี่ยวข้องตรวจสอบได้

13) คณะอนุกรรมการ

  คณะกรรมการบริษัทฯได้จัดตั้งกรรมการที่มีความรู้ความชำนาญที่เหมาะสมเป็นคณะอนุกรรมการเพื่อช่วยศึกษาในรายละเอียดและกลั่นกรองงานของคณะกรรมการ
  เนื่องจากสามารถพิจารณาและอภิปรายได้เข้าถึงประเด็นกว่า
  แต่อย่างไรก็ตามความรับผิดชอบในกิจกรรมทุกประการของบริษัทฯต่อบุคคลภายนอกยังคงเป็นของคณะกรรมการบริษัทฯทั้งคณะ
  (องค์ประกอบ หน้าที่ และรายนามคณะอนุกรรมการ ได้กล่าวไว้แล้วในข้อ 1.2
  คณะอนุกรรมการ)

14) ระบบการควบคุมและตรวจสอบภายใน

บริษัทฯได้ให้ความสำคัญต่อระบบควบคุมภายใน ทั้งในระดับบริหารและระดับปฏิบัติงานที่มีประสิทธิภาพ
จึงได้มีการจัดโครงสร้างองค์กรอย่างเหมาะสม
มีสายการบังคับบัญชาและความสัมพันธ์ระหว่างหน่วยงานภายในองค์กร
ที่ชัดเจน มีการกำหนดอำนาจการอนุมัติตามระดับตำแหน่ง มีระเบียบบริษัทฯว่าด้วยการงบประมาณ
การเงินและบัญชี การบริหารงานบุคคล การจัดหาและจำหน่ายปิโตรเลียมและผลิตภัณฑ์ปิโตรเลียม
และการจัดหาพัสดุ เพื่อให้พนักงานใช้เป็นแนวทางในการปฏิบัติ
ตลอดจนมีการจัดการความเสี่ยงและการให้ความสำคัญกับสัญญาณเตือนภัยล่วงหน้าและรายการผิดปกติทั้งหลาย

คณะกรรมการบริษัทฯได้จัดให้มีสำนักตรวจสอบภายในทำหน้าที่ตรวจสอบเพื่อให้มั่นใจว่าการปฏิบัติงานหลักและกิจกรรมทางการเงินที่สำคัญของบริษัทฯได้ดำเนินการตามแนวทางที่กำหนดและมีประสิทธิภาพ
รวมถึงการปฏิบัติตามกฎหมายและข้อกำหนดที่เกี่ยวข้องกับบริษัทฯ (Compliance Controls)
และเพื่อให้สำนักตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการบริษัทฯจึงได้กำหนดให้สำนักตรวจสอบภายในรายงานผลการตรวจสอบโดยตรงต่อคณะกรรมการตรวจสอบ

15) การบริหารความเสี่ยง

บริษัทฯ ได้ให้ความสำคัญเกี่ยวกับการบริหารความเสี่ยงเป็นอย่างมาก
บริษัทฯได้จัดให้มีคณะกรรมการบริหารความเสี่ยงทั้งองค์กร
ซึ่งมีหน้าที่กำหนดและประเมินความเสี่ยงของกิจการ
มีการกำหนดมาตรการป้องกันและจัดการความเสี่ยง
มีการกำกับดูแลการปฏิบัติตามกฎหมายและข้อกำหนดที่เกี่ยวข้อง
และมีการจัดทำรายงานบริหารความเสี่ยง

16) รายงานคณะกรรมการ

คณะกรรมการบริษัทฯเป็นผู้รับผิดชอบต่องบการเงินของบริษัทฯและบริษัทย่อยและสารสนเทศทาง
การเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทฯได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจได้ว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

คณะกรรมการบริษัทฯมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และสามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทฯและบริษัทย่อย
ณ วันที่ 31 ธันวาคม 2547

17) ความสัมพันธ์กับผู้ลงทุน

คณะกรรมการบริษัทฯตระหนักดีว่าข้อมูลของบริษัทฯ
ทั้งที่เกี่ยวกับงบการเงินและที่ไม่ใช่การเงินล้วนมีผล
ต่อกระบวนการตัดสินใจของผู้ลงทุนและผู้มีส่วนได้เสียของบริษัทฯ
ซึ่งฝ่ายจัดการได้ให้ความสำคัญกับการเปิดเผยข้อมูลที่ครบถ้วน ตรงต่อความเป็นจริง เชื่อถือได้
สม่ำเสมอ และทันเวลา จึงได้จัดให้มีหน่วยงานนักลงทุนสัมพันธ์ (Investor Relations)
เพื่อทำหน้าที่ติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์และประชาชนทั่วไป
ทั้งนี้ผู้ลงทุนสามารถติดต่อข้อมูลบริษัทฯได้ที่โทร 02-335-4583-4 หรือที่ www.bangchak.co.th
หรือที่ E-mail Address: IR@bangchak.co.th

5. การดูแลเรื่องการใช้ข้อมูลภายใน

คณะกรรมการบริษัทฯดูแลมิให้กรรมการ ผู้บริหาร หาประโยชน์แก่ตนเองหรือผู้อื่น โดยอาศัยข้อมูล
ภายในอันเป็นความลับของบริษัทฯ หรือบริษัทย่อย
และโดยเฉพาะอย่างยิ่งข้อมูลที่ยังไม่เปิดเผยต่อสาธารณะ

ในการซื้อขายหลักทรัพย์ กรรมการ ผู้บริหาร รวมทั้งคู่สมรสและบุตรที่ยังไม่บรรลุนิติภาวะ
ตลอดจนบุคคลที่เกี่ยวข้อง ตามมาตรา 258 แห่งพระราชบัญญัติหลักทรัพย์และตลาดหลักทรัพย์
พ.ศ.2535 ของบุคคลดังกล่าว จัดทำและเผยแพร่รายงานการถือหลักทรัพย์
ตลอดจนรายงานการเปลี่ยนแปลงการถือหลักทรัพย์ทุกครั้งที่มีการซื้อ ขาย โอน หรือรับโอนหลักทรัพย์
ภายใน 3 วันนับแต่วันที่มีการซื้อ ขาย โอน หรือรับโอนหลักทรัพย์ ต่อสำนักงาน ก.ล.ต.
ทั้งนี้กรรมการและผู้บริหารรับทราบบทบาทภาระหน้าที่ในการรายงานการถือหลักทรัพย์
ตามประกาศของ ก.ล.ต. และ
ข้อบังคับของตลาดหลักทรัพย์แห่งประเทศไทย

นอกจากนี้ในการประชุมคณะกรรมการบริษัทฯ มีการรายงานการถือหลักทรัพย์
การเปลี่ยนแปลงการถือหลักทรัพย์ของกรรมการและผู้บริหารเป็นประจำทุกเดือน

6. บุคลากร

  ณ วันที่ 31 ธันวาคม 2547บริษัทฯ มีพนักงานทั้งสิ้น 756 คน ประกอบด้วย

-   พนักงานส่วนสนับสนุน (สายงานด้านบัญชีและการเงิน จํานวน 167 คน

  สายงานด้านบริหารและเทคโนโลยีสารสนเทศและสํานักตรวจสอบภายใน)

-   พนักงาน – สายงานด้านธุรกิจโรงกลั่น จํานวน 316 คน

-   พนักงาน – สายงานด้านธุรกิจการตลาด จํานวน 273 คน

6.1 ค่าตอบแทนพนักงาน

  1) ค่าตอบแทนที่เป็นตัวเงิน

  พนักงานจะได้รับค่าตอบแทนเป็นเงินเดือน ค่าทำงานกะ ทำงานกลางคืน ทำงานล่วงเวลา
  ทำงานต่างจังหวัด ค่ารอปฏิบัติการที่โรงกลั่น เงินวินัยการปฏิบัติงาน

  พนักงานมีสิทธิสมัครเข้าเป็นสมาชิก “กองทุนสำรองเลี้ยงชีพพนักงานบริษัท บางจากฯ (มหาชน)”
  โดยเลือกสะสมเป็นอัตราร้อยละ 5 หรือร้อยละ 10 ของเงินเดือน และบริษัทฯ
  สมทบให้ในอัตราเดียวกันเข้าเป็นเงินกองทุน

  ปี 2547 บริษัทฯ จ่ายค่าตอบแทนพนักงานในรูปเงินเดือน ค่าทำงานกะ ทำงานกลางคืน
  ทำงานล่วงเวลา ทำงานต่างจังหวัด ค่ารอปฏิบัติการที่โรงกลั่น
  เงินวินัยการปฏิบัติงานและเงินสำหรับโครงการเกษียณอายุก่อนกำหนด (Early Retirement)
  เป็นเงินรวม 506 ล้านบาท

  2) ค่าตอบแทนอื่น เช่น สิทธิซื้อหุ้น ฯลฯ

  พนักงานมีสิทธิในการได้รับการจัดสรรใบสำคัญแสดงสิทธิที่จะซื้อหุ้นสามัญออกใหม่ของบริษัทฯ
  ตามโครงการ Employee Stock Option Program (ESOP)
  ที่ได้มีการอนุมัติในการประชุมผู้ถือหุ้นสามัญประจำปี 2547 เมื่อวันที่ 29 เมษายน 2547
  โดยการจัดสรรพิจารณาจากตำแหน่ง อายุงาน หน้าที่ความรับผิดชอบ ประวัติการทำงาน
  ผลงานในอดีต และศักยภาพของพนักงาน โดยพนักงานของบริษัทฯ ผู้บริหารและพนักงานของบริษัท
  กรีนเนท จำกัดจะได้รับใบสำคัญแสดงสิทธิเป็นจำนวนรวม 22,000,000 หน่วย

6.2 การเปลี่ยนแปลงจำนวนพนักงานอย่างมีนัยสำคัญในระยะ 3 ปีที่ผ่านมา

-ไม่มี-

6.3 นโยบายการพัฒนาพนักงาน

บริษัทฯ มีเจตนารมณ์ที่จะสนับสนุนการพัฒนาบุคลากรให้มีคุณค่าต่อสิ่งแวดล้อมและสังคมไทย
ขณะเดียวกันยังมุ่งส่งเสริมบุคลากรให้เป็นบุคคลที่มีความรู้ความสามารถ
มีการจัดการที่ทันสมัยและธรรมาภิบาล
และมีศักยภาพในการสร้างผลตอบแทนทางธุรกิจที่เป็นธรรมอย่างยั่งยืนในระดับสากล
ด้วยการฝึกอบรมและการพัฒนาพนักงานอย่างต่อเนื่อง